
REFERAT DE APROBARE A PROIECTULUI DE HOTĂRÂRE
[bookmark: _Hlk131402767][bookmark: _Hlk131416457][bookmark: _Hlk131416516]privind completarea Anexei nr. 1 la Hotărârea Consiliului Local al Municicpiului Timișoara nr. 28/25.01.2022 privind aprobarea cotei de combustibil aferentă consumului lunar de carburanţi pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, completată prin HCLMT nr. 370/26.07.2022


1. Descrierea situației actuale
	Prin HCLMT nr. 450/07.12.2021 s-a înfiinţat Serviciul Public de Interes Local pentru Administrarea Parcărilor Publice din Municipiul Timișoara - TIMPARK, ca entitate cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, Splaiul Nicolae Titulescu nr. 10, Județul Timiș.           
	Serviciul Public de Interes Local pentru Administrarea Parcărilor Publice din Municipiul Timișoara - TIMPARK are, pe de-o parte, rolul de a administra și exploata toate locurile de parcare incluse în zona de aplicare a Regulamentului de funcţionare a sistemului de parcare a autovehiculelor în Municipiul Timişoara - TimPark. Pe de altă parte, acest Serviciu Public are rolul de a presta și serviciile de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara.
Ulterior s-a semnat contractul de transfer al activităților mai sus-menționate, înregistrat sub nr. 9657/31.12.2021, între Societatea Drumuri Municipale Timișțoara S.A. - în calitate de cedent și Municipiul Timișoara - în calitate de cesionar,  prin intermediul căruia s-au transferat și bunurile necesare aducerii la îndeplinire a activităților menționate mai sus, printre care și un număr de opt autovehicule. Conform aceluiași contract de transfer de activități menționat anterior, Municipiul Timișoara a transferat Serviciului Public de Interes Local pentru Administrarea Parcărilor Publice din Municipiul Timișoara - TIMPARK, toate bunurile necesare desfășurării în condiții de continuitate a activităților transferate, inclusiv cele șapte autovehicule. Totodată, pentru prestarea serviciilor de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara, Serviciul public de interes local pentru administrarea parcarilor publice din municipiul Timișoara - TIMPARK are închiriate de la Societatea Drumuri Municipale Timișoara S.A. trei autospeciale, care fac obiectul unui contract de închiriere.
Prin Hotărârea Consiliului Local al Municipiului Timișoara nr. 62/01.03.2022, a fost aprobată încheierea Contractului de novaţie a Contractului de transfer activităţi nr. 9657 din data de 31.12.2021, în sensul înlocuirii cesionarului Municipiul Timișoara cu noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, noul cesionar devenind astfel debitorul din acest raport juridic, ceea ce presupune transmiterea de către Municipiul Timișoara către noul cesionar al tuturor drepturilor și obligațiilor prevăzute în contractul de transfer de activități.



În aceste condiții, în temeiul HCL Timișoara nr. 62/01.03.2022, în data de 14.03.2022 a fost încheiat Contractul de novație al Contractului de transfer activităţi nr. 9657 din data de 31.12.2021, acest contract de novație fiind înregistrat sub nr. 2052/14.03.2022 - la cedentul Societatea Drumuri Municipale Timișoara S.A., sub nr. 587/14.03.2022 - la noul cesionar Serviciul Public de Interes Local pentru Administrarea Parcărilor Publice din Municipiul Timișoara - TIMPARK, respectiv sub nr. SC2022-6302/16.03.2022 - la cesionarul novat Municipiul Timișoara.
	Prin HCLMT nr. 20/25.01.2022, a fost aprobat Regulamentul de funcționare a sistemului de parcare a autovehiculelor În Municipiul Timișoara, operatorul care este abilitat să pună în aplicare acest regulament fiind Serviciul Public de Interes Local pentru Administrarea Parcărilor Publice din Municipiul Timișoara - TIMPARK. 
	Prin HCLMT nr. 28/25.01.2022 au fost aprobate cotele de combustibil aferente consumului lunar de carburanţi pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, iar prin HCLMT nr. 370/26.07.2022, a fost completată Anexa cu o nouă poziție aferentă autovehiculului achiziționat în cursul anului 2022, care deservește activitatea mobilă de supraveghere video în aplicarea Regulamentului de funcționare a sistemului de parcare a autovehiculelor În Municipiul Timișoara.
    
1. Schimbări preconizate și rezultate așteptate           
Începând cu data de 01.01.2022 Serviciul Public de Interes Local pentru Administrarea Parcărilor Publice din Municipiul Timișoara - TIMPARK desfășoară atât activităţile de administrare, întreţinere şi  exploatare a locurilor de parcare şi staţionare din Municipiul Timişoara, cât și serviciile de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara.
Regulamentul aprobat prin HCLMT nr. 20/25.01.2022, este pus în aplicare de noul serviciu public înfiinţat, respectiv Serviciul Public de Interes Local pentru Administrarea Parcărilor Publice din Municipiul Timișoara - TIMPARK. 
Pentru desfășurarea acestor activități de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, în condiții de eficiență, este necesară aprobarea unor cote de combustibil aferente consumului lunar de carburanţi pentru autovehiculele utilizate de către acest Serviciu Public, cu respectarea prevederilor O.G. nr. 80/2001, privind stabilirea unor normative de cheltuieli pentru autoritățile și instituțiile publice, modificată.
Odată cu transferarea activităților menționate mai sus, de la Societatea Drumuri Municipale Timișoara SA către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, pe de-o parte, au fost transferate și autovehiculele necesare punerii în practică a activităților transferate. Pe de altă parte, pentru activitățile de ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timişoara, Serviciul Public de Interes Local pentru Administrarea Parcărilor Publice din Municipiul Timișoara - TIMPARK a închiriat de la Societatea Drumuri Municipale Timișoara SA trei autoutilitare de ridicat vehicule.     
Drept urmare, având în vedere achiziționarea de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, a unui autoturism și a unei autoutilitare, ani de fabricație 2023, ce sunt destinate eficientizării activităților desfășurate de către acest Serviciu, se impune stabilirea unor cote de combustibil și pentru aceste noi autovehicule, respectiv completarea corespunzătoare a Anexei nr. 1 la HCLMT nr. 28/25.01.2022, așa cum a fost ea ulterior completată prin HCLMT nr. 370/26.07.2022. 
Totodată, datorită faptului că în Anexa nr. 1 la HCLMT nr. 28/25.01.2022, autovehiculele sunt identificate prin număr de înmatriculare și serie de șasiu, iar în cursul lunii iulie 2022 Serviciul Public de Interes Local pentru Administrarea Parcărilor Publice din Municipiul Timișoara - TIMPARK a procedat la reînmatricularea autovehiculelor preluate, în urma transferului, de la Societatea Drumuri Municipale Timișoara S.A., ceea ce a implicat inclusiv modificarea numerelor de înmatriculare, se impune înlocuirea Anexei nr. 1 la HCLMT nr. 28/25.01.2022, completată prin HCLMT nr. 370/26.07.2022, cu o nouă Anexă la proiectul de hotărâre ce va fi adoptat, în cuprinsul căreia, pe de-o parte, autovehiculele să fie identificate prin indicarea seriei de șasiu și a numerelor de înmatriculare actuale, respectiv, pe de altă parte, în această Anexă să se regăsească și noile autovehicule achiziționate cu cotele de combustibil lunare aprobate.    
          
3. Concluzii
        Consider necesar și oportun aprobarea proiectului de hotărâre privind completarea Anexei nr. 1 la Hotărârea Consiliului Local al Municipiului Timișoara nr. 28/25.01.2022, privind aprobarea cotei de combustibil aferentă consumului lunar de carburanţi pentru autovehiculele utilizate de către Serviciul Public de Interes Local pentru Administrarea Parcărilor Publice din Municipiul Timișoara - TIMPARK, completată prin HCLMT nr. 370/26.07.2022.

